CELEX: 32008R0705
Language: sk
Date: 2008-07-24 00:00:00
Title: Nariadenie Rady (ES) č. 705/2008 z  24. júla 2008 , ktorým sa zrušuje nariadenie (ES) č. 243/2008, ktorým sa zavádzajú niektoré reštriktívne opatrenia voči nezákonným orgánom ostrova Anjouanu v Komorskom zväze

25.7.2008   
            
            
               SK
            
            
               Úradný vestník Európskej únie
            
            
               L 197/1
            
         
      NARIADENIE RADY (ES) č. 705/2008
   z 24. júla 2008,
   ktorým sa zrušuje nariadenie (ES) č. 243/2008, ktorým sa zavádzajú niektoré reštriktívne opatrenia voči nezákonným orgánom ostrova Anjouanu v Komorskom zväze
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 60 a 301,
   so zreteľom na spoločnú pozíciu Rady 2008/611/SZBP z 24. júla 2008, ktorou sa zrušuje spoločná pozícia 2008/187/SZBP o reštriktívnych opatreniach voči nezákonnej vláde Anjouanu v Komorskom zväze (1),
   so zreteľom na návrh Komisie,
   keďže:
   
               (1)
            
            
               Po zvážení žiadosti o podporu od predsedu Komisie Africkej únie prijala Rada spoločnú pozíciu 2008/187/SZBP (2), ktorou sa zavádzajú reštriktívne opatrenia voči nezákonnej vláde Anjouanu a voči niektorým osobám, ktoré sú s ňou spojené. Reštriktívne opatrenia ustanovené v uvedenej spoločnej pozícii zahŕňajú najmä zmrazenie finančných prostriedkov a hospodárskych zdrojov patriacich príslušným osobám, ktoré sa v Spoločenstve vykonalo nariadením Rady (ES) č. 243/2008 (3).
            
         
               (2)
            
            
               V nadväznosti na vojenský zásah z 25. marca 2008 a na opätovné nastolenie vlády Komorského zväzu na ostrove Anjouan sa v spoločnej pozícii 2008/611/SZBP ustanovuje zrušenie reštriktívnych opatrení zavedených spoločnou pozíciou 2008/178/SZBP.
            
         
               (3)
            
            
               Nariadenie (ES) č. 243/2008 by sa preto malo zrušiť,
            
         PRIJALA TOTO NARIADENIE:
   Článok 1
   Nariadenie (ES) č. 243/2008 sa týmto zrušuje.
   Článok 2
   Toto nariadenie nadobúda účinnosť deň po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2008
      
         
            Za Radu
         
         
            predseda
         
         B. HORTEFEUX
         
      
   
   
      (1)  Pozri stranu 59 tohto úradného vestníka.
   
      (2)  Ú. v. EÚ L 59, 4.3.2008, s. 32.
   
      (3)  Ú. v. EÚ L 75, 18.3.2008, s. 53.